b'\n_START_ARTICLE_\nMarilin Kongo\n_START_PARAGRAPH_\nMarilin Kongo (s\xc3\xbcndinud 20. juulil 1986) on eesti laulja ja tantsija. _NEWLINE_Aastatel 2006 ja 2009 osales Kongo Eurovisiooni lauluv\xc3\xb5istluse Eesti eelvoorus. Ansambli Urban Symphony koosseisus (2009) taustalauljana esitas ta 2009. aasta Eurovisiooni lauluv\xc3\xb5istlusel Sven L\xc3\xb5hmuse laulu "R\xc3\xa4ndajad". Laul tuli poolfinaalis 3. ja finaalis 6. kohale. Kongo oli taustalaulja ka 2011. aasta Eurovisiooni lauluv\xc3\xb5istlusel Getter Jaani esitatud laulus "Rockefeller Street" ning laulis tausta ka Tanja euroloole "Amazing" (2014)._NEWLINE_Marilin Kongo on esinenud ka ansambliga Kongomania (Marilin Kongo \xe2\x80\x93 vokaal, Siim Rospu \xe2\x80\x93 kitarr, Kristjan Kaasik \xe2\x80\x93 kitarr, Riivo Torstenberg \xe2\x80\x93 bass, Priit M\xc3\xa4gi \xe2\x80\x93 trummid)'